Rikunarita-ORG/Wikinium huggingface dataset:
# Amazon Kindle

Анхны загвар
**Amazon Kindle** - Amazon компанийн үйлдвэрлэсэн цахим ном унших цуврал төхөөрөмж юм. Amazon Kindle төхөөрөмжүүд нь хэрэглэгчдэд утасгүй сүлжээгээр цахим ном, сонин, сэтгүүл, блог болон бусад дижитал медиаг худалдан авах, татаж авах, үзэх, унших боломжийг олгодог.

Amazon.com-ын охин компани болох "Lab126"-ийн бүтээсэн техник хангамжийн платформ нь нэг төхөөрөмжөөр эхэлсэн боловч одоо Kindle, Kindle 2, Kindle 3 (одоо Kindle Keyboard), Kindle 4 " ба "Kindle DX", "Kindle 4", "Kindle touch", "Kindle 5", "Kindle Paperwhite" зэрэг олон төрлийн загваруудыг гаргаад байна. Мөн "Kindle for PC", "Kindle for iPhone", "Kindle for Mac", "Kindle for Android", "Kindle for BlackBerry" зэрэг хавсралт програмууд гаргасан.

Kindle -тай цахим цаасан дээрх "Sony Reader", "Barnes & Noble Nook", "PocketBook Reader", "iRex iLiad" зэрэг компаниудын төхөөрөмжүүд өрсөлдөж байна.
# Онлайн зар сурталчилгаа

## Төрлүүд

Онлайн зар сурталчилгаа өөрөөр онлайн маркетинг, интернет сурталчилгаа, дижитал сурталчилгаа, веб сурталчилгаа нь интернетээр дамжуулан интернет платформ ашиглагчдад бараа бүтээгдэхүүн, үйлчилгээг сурталчлахыг хэлнэ. Онлайн зар сурталчилгаанд и-мэйл маркетинг, хайх механизмын маркетинг (search engine marketing), цахим орчны маркетинг, маш олон төрлийн үзүүлэнгийн сурталчилгаа, мобайл буюу гар утасны зар сурталчилгаа зэрэг багтана.

Бусад зар сурталчилгааны хэрэгслийн адил онлайн сурталчилгаанд контент бүтээгч нар оролцдог. Тэдэнтэй өөрийн зараа нийтлүүлэхийг хүссэн хувь хүн, албан байгууллага зэрэг хамтран ажилладаг. Бусад боломжит хамтрагчдад зарын агентлаг голчлон хамаарна. Тэд зарын хувилбарыг үүсгээд зарын серверт байршуулдаг. Ингэснээр сервер тухайн зарын тухай бүхий л мэдээллийг статистик хэлбэрт хөрвүүлэн цааш дамжуулдаг.

## Статистик

2016 онд АНУ-д интернет зар сурталчилгааны орлого кабелийн суваг болон радио сувгийн зар сурталчилгааны орлогийг давсан юм. 2017 онд Америкийн интернет сурталчилгааны орлого 83.0 тэрбум ам.долларт хүрч өмнөх оны 72.5 тэрбум ам.доллараас дариу 14 хувиар ихэсжээ. Мөн судлаачдын дүгнэлтээр 2019 онд Америкт интернет зар сурталчилгаанд нийтдээ 125.2 тэрбум ам.долларыг зарцуулсан ба энэ нь телевизийн зар сурталчилгаанд зарцуулснаас дариу 54.8 тэрбум ам.доллаар их үзүүлэлт юм.
# Бэйсбол

Чикагогийн Вригли Филд цэнгэлдэх хүрээлэн дэх бэйсболын талбай
**Бэйсбол** (Англи: Baseball, **Суурин бөмбөг**) нь ес, есөн тоглогчтой хоёр багийн хооронд бөмбөг ба цохиур ашиглан тоглодог спортын төрөл. Зорилго нь тоглогчид цохиураар бөмбөгийг цохиж 30 м² дөрвөлжин, эсвэл ромбо хэлбэрийн талбайд байрлах 4 үүрийг дамжин гүйх ёстой. Бүх үүрийг амжилттай дамжин гүйсэн тоглогч багтаа оноо авчирдаг. Ийнхүү хамгийн олон удаа үүрүүдийг дамжин гүйсэн баг нь хождог.

## Гадны холбоос

 **Commons: Бэйсбол** – Викимедиа дуу дүрсний сан
# Голын ай сав

**Голын ай сав** (мөн **усаа цуглуулах талбай**) - голын системийн нийт эзэлж буй талбайг тухайн голын ус хураах талбай буюу голын ай сав гэж нэрлэнэ. Голын ай савууд хоорондоо ус хагалбарын шугмаар хязгаарлагдаж зааглагдана. Голын ай савын талбай нь харилцан адилгүй хэмжээтэй байна.

Энэ өгүүлэл дутуу дулимаг бичигджээ. Нэмж гүйцээж өгөхийг хүсье.

## Цахим холбоос

 **Commons: Голын ай сав** – Викимедиа зураг, бичлэг, дууны сан
# Ирээдүй рүү буцсан нь

**«Ирээдүй рүү буцсан нь»** (англи. *Back to the Future*) — АНУ-ын алдарт найруулагч Роберт Земекисийн бүтээсэн, шинжлэх ухааны зөгнөлт уран сайхны кино. Кино зохиолыг Земекис болон Боб Гейл нар бичиж, гүйцэтгэх продюсероор Стивен Спилберг, Фрэнк Маршалл болон Кэтлин Кеннеди нар ажилласан байна.

Гол дүрүүдэд Майкл Жей Фокс, Кристофер Ллойд, Лиа Томпсон, Криспин Гловер болон Томас Ф. Уилсон тогложээ. Киноны гол дүр Марти Макфлай санаандгүй орчин үеийн 1985 оноос 1955 он руу очиж эцэг эх хоёрыгоо залуу байх үед очдог байна.

Киног 1980 онд бүтээх санаа төрсөн. Гейл, Земекис нарын хэд хэдэн хамтын ажиллагаа арилжааны хувьд бүтэлгүйтсэн бөгөөд 40 орчим студи тухайн үеийн алдартай инээдмийн кинонуудтай өрсөлдөх чадваргүй гэж үзэн "Ирээдүй рүү буцсан нь" киног хийхээс татгалзжээ. Земекис 1984 онд өөрийн найруулсан "Чулууг хайрлах романс" киноны амжилтын ачаар "Ирээдүй рүү буцсан нь" киног найруулах боломжтой болсон юм.

1984 оны 11-р сард зураг авалт эхэлснээс хойш удалгүй Земекис Майкл Фоксийг тоглуулахын тулд бүх аргаа хэрэглэсэн гэдэг. Бүх үзэгдлийн дахин зураг авалтад ойролцоогоор 4 сая доллар зарцуулсан нь нэмэлт төсөв байв. Зураг авалт Калифорни болон Universal Studios-д болж, 1985 оны 4-р сард дууссан байна.

Энэхүү кино нь дэлхийн тухайн жилийн хамгийн их арилжааны амжилт үзүүлсэн кино болж, 381 сая гаруй долларын орлого олсон. Мөн шүүмжлэгчид болон үзэгчдээс эерэг үнэлгээ авч, үйл явдал, хөнгөн инээдмийн ур чадвар, жүжиглэлтийг нь өндрөөр үнэлсэн. Энэ кино нь Шилдэг найруулга номинацид Хюго шагнал, Шилдэг уран зөгнөлт кино номинацид Сатурн шагнал, Шилдэг дууны эффект монтажийн Оскарын шагнал хүртсэн. Мөн Оскарын шагналд гурван удаа, Алтан бөмбөрцөгт дөрвөн удаа, BAFTA-д таван удаа нэр дэвшсэн. Хьюи Льюис болон Ньюсийн хамтлагийн "Хайрын хүч" («The Power of Love») нэртэй дуу нь мөн олон улсын хит болсон юм.
# Ярилцлага

Радио студид ярилцлага өгч буй хөгжимчин
Ажлын ярилцлагад орж буй эмэгтэй
Тэмцээний дараа ярилцага өгч буй тамирчид
Телевизийн мэдээнд зориулсан ярилцлагын бичлэг
**Ярилцлага** гэдэг нь харилцан ярианаас бүрдэх бөгөөд нэг нь асууж, нөгөө нь хариулж байдаг. Ярилцлага нэг талаас идэвхтэй өрнөдөг яриа бөгөөд ярилцагч болон ярилцлага өгөгч буюу ярилцлагын "зочин" байна.

Ярилцлага нь олон төрөл байна: ажилд орох ярилцлага, ямар нэг үйл явдлын гэрчээс авах ярилцлага гэх мэт.

## Тойм агуулга

Ярилцлага нь олон янзын хувилбартай бөгөөд албан болон албан бус байна.

### Албан ярилцлага

Албан буюу албан ёсны ярилцлагаас дурдвал

* Ажлын ярилцлага
* Сэтгэл судлаачийн ярилцлага
* Судлаачийн ярилцлага
* Сэтгүүл зүйн ярилцлага

### Ажил олгогчийн ярилцлага

Ажил олгогчийн ярилцлага буюу Ажлын ярилцлага гэж нийтлэг нэрлэдэг.

Ажлын ярилцлага нь ажил олгогч ажилд горилогчоос ажилд шаардлагатай ур чадвар бий эсэхийг дүгнэж тодруулах зорилготой ярилцлага байдаг.

### Сэтгэл судлаачийн ярилцлага

Сэтгэл судлаачийн ярилцлага нь үйлчлүүлэгч, эмчлүүлэгчийнхээ сэтгэл зүйн байдлыг үнэлж дүгнэж, мэдэх зорилготой ярилцлага байна.

### Судлаачийн ярилцлага

Судлаачийн ярилцлага нь судалгааны зорилго төлөвлөгөөний дагууд сорил, сонжоо зэрэг олон арга барилаар хийдэг ярилцлага юм.

### Сэтгүүл зүйн ярилцлага

Сэтгүүл зүйн ярилцлага буюу Олон нийтийн мэдээллийн хэрэгслийн ярилцлага гэж бас нэршдэг.

Сэтгүүлч мэргэжилтэй эсвэл сурвалжлагч хүн утсаар болон биечилж сэтгүүл зүйн асуулт ашиглаж олон түмэнд зориулан олон нийтийн мэдээллийн хэрэгслээр түгээх зорилготой ярилцлага хийнэ.

Сэтгүүл зүйн ярилцлага нь зорилгоосоо хамаарч дотроо олон төрөл байна.

Энэ радиогийн тухай өгүүлэл дутуу дулимаг бичигджээ. Нэмж гүйцээж өгөхийг хүсье.